НИЙСЛЭЛИЙН БИЕИЙН ТАМИР, СПОРТЫН ГАЗРААС

2015 ОНЫ 09 ДҮГЭЭР САРД ЗОХИОН БАЙГУУЛСАН

АЖЛЫН ЖАГСААЛТ

2015 оны 10 дугаар сарын 05 Улаанбаатар хот

1. Нийслэлийн Засаг дарга бөгөөд Улаанбаатар хотын захирагчийн 2013-2016 оны үйл ажиллагааны хөтөлбөр, эдийн засаг, нийгмийн 2015 оны зорилтыг хэрэгжүүлэх зорилгоор Улаанбаатар хотын аварга шалгаруулах “Хаданд авиралт”-ын тэмцээнийг 2015 оны 09 дүгээр сарын 11-13-ны өдрүүдэд Төв аймгийн Батсүмбэр сумын нутаг Баянголын аманд амжилттай зохион байгуулсан.

Тэмцээнийг Монголын уулчдын үндэсний холбоотой хамтран зохион байгуулж, 5 насны ангиллаар 12 багийн 120 гаруй тамирчид оролцон хурд авхаалж самбаагаа сорин өрсөлдөж Монголын үндэсний спорт авиралтын холбооны “Эверест баг” багийн дүнгээр 1-р байр, 2-р байрт Я.Жанцангийн нэрэмжит “Сутайн бор уулын клуб”, 3-р байрт Мөнгөн авиралтын холбооны “Голден вилл”баг тус тус шалгарлаа.

2. Монгол Улсын “Биеийн тамир, спортын тухай” хууль, Засгийн газрын 2009 оны 05, 2014 оны 43 дугаар тогтоолууд, Нийслэлийн Засаг дарга бөгөөд Улаанбаатар хотын захирагчийн мөрийн хөтөлбөр, эдийн засаг, нийгмийн 2015 оны зорилтыг хэрэгжүүлэх зорилгоор Улаанбаатар хотын аварга шалгаруулах “Өөрийгөө хэтийдэн давах 12 ба 24 цагийн гүйлт”-ийг “Хэт холын Марафон” гүйлтийн холбоотой хамтран 2015 оны 08 дугаар сарын 29-30-ны өдрүүдэд Үндэсний цэцэрлэгт хүрээлэнд 3 насын ангиллаар 60 гаруй хүнийг хамруулан амжилттай зохион байгуулсан.

3. Монгол Улсын Ерөнхий сайдын 2015 оны 124 дугаар захирамж, Нийслэлийн Засаг даргын 2015 оны А/509 дугаар захирамжаар батлагдсан Архив, албан хэрэг хөтлөлт, төрийн байгууллагын ажлын зохион байгуулалтын улсын үзлэгийн хүрээнд байгууллагын даргын 2015 оны 06 дугаар сарын 25-ны өдрийн А/35 дугаар тушаалаар байгууллагын салбар комисс байгуулж ажлын төлөвлөгөө гарган төлөвлөгөөний дагуу зохион байгуулан ажиллаж, 2015 оны 09 дүгээр сарын 21-ний өдөр нийслэлийн салбар комиссоор шалгуулж 89.9%-ийн үнэлгээтэй амжилттай дүгнэгдлээ.

ТАЙЛАНГ НЭГТГЭСЭН:

НБТСГ-ЫН МЭРГЭЖИЛТЭН М.ЦОГЗОЛМАА